234 Barbara

234 Barbara je tipičan asteroid iz Glavnog asteroidnog pojasa, koji je otkrio njemačko-američki astronom C. H. F. Peters 12. augusta 1883. godine u mjestu Clintonu, New York. Objekt kruži oko Sunca s velikim poluprečnikom od 2,385 AJ, periodom od 3,69 godina i ekscentricitetom od 0,244. Orbitalna ravan je nagnuta za 15,37° u odnosu na ravan ekliptike. Klasifikovan je kao kameni asteroid S-tipa na osnovu svog spektra. Prosječni prečnik ovog objekta procjenjuje se na 45,6 km. Ima period rotacije od 26,5 sati, ili nešto više od jednog dana. Moguće je da je nazvan po Svetoj Barbari, zaštitnici matematičara.Schmadel, Lutz (5 August 2003). Dictionary of Minor Planet Names. Springer Science & Business Media. ISBN 9783540002383Paluzíe-Borrell, Antonio (11 July 1963). "The Names of the Minor Planets and Their Meanings". J. Meeus, Kesselberg Sterrenwacht

Posmatranje svjetlosnih krivih i zvjezdanih okultacija ukazuju na to da površina pokazuje velika konkavna područja.Tanga, P.; et al. (April 2015), "The non-convex shape of (234) Barbara, the first Barbarian*", Monthly Notices of the Royal Astronomical Society, 448 (4): 3382–3390, arXiv:1502.00460, Bibcode:2015MNRAS.448.3382T, doi:10.1093/mnras/stv229. Polarimetrijska studija asteroida otkriva anomalna svojstva koja ukazuju na to da je njegov regolit vjerovatno sastavljen od mješavine materijala niskog i visokog albeda, odnosno silicija i metala. To je možda uzrokovano fragmentacijom asteroidne podloge sa spektralnim svojstvima CO3/CV3 ugljičnih hondrita. To je prototip za klasu asteroida nazvanih "Barbari" koji pokazuju snažnu infracrvenu apsorpcijsku traku na 2μm, što je karakteristika minerala spinela obogaćenog FeO. Od tada je otkriveno više drugih primjera ove klase.Devogèle, M.; et al. (April 2018), "New polarimetric and spectroscopic evidence of anomalous enrichment in spinel-bearing calcium-aluminium-rich inclusions among L-type asteroids", Icarus, 304: 31–57, arXiv:1802.06975, Bibcode:2018Icar..304...31D, doi:10.1016/j.icarus.2017.12.026, S2CID 54992862 Površina je svijetlog odsjaja.

Posmatranja izvršena 2009. godine, pomoću ESO-ovog interferometra Vrlo velikog teleskopa (VLTI) sugerisala su da bi 234 Barbara 
mogao biti dvostruki (binarni) asteroid www.astronews.com (njemački), iako rad objavljen 2015. godine navodi da se "VLTI posmatranja mogu objasniti i bez prisustva velikog satelita".

 Reference 

 Vanjski linkovi 
 Baza podataka o tijelima u Asteroidnim orbitama
 Podaci o otkrićima minornih planeta (tijela u Sunčevom sistemu)
 Baza podataka o svjetlosnim putanjama Asteroida

Kategorija:Asteroidi